PostNord sælger dyre produkter, som efterfølgende ikke leveres.
Virksomheden opkræver svimlende 27 kr. for at levere fra dag til dag, men forsendelserne er jævnligt 3-7 dage undervejs.
For en måned siden skrev jeg til PostNord og protesterede over forholdene. En mailrobot lovede mig svar efter 6-8 dage, men først i går - præcis en måned senere - modtog jeg en mail fra kundeservice, der udmærkede sig ved ikke at svare på mine spørgsmål (mailen kan læses herunder).

____________

Kære Thomas Helbig Hansen

Tak for din mail.

Jeg beklager meget at dine breve ikke er kommet frem som forventet, men kan desværre ikke redegøre for forsinkelserne, da brevene ikke er sporbare.

Quickbreve skal indleveres på posthuse for at nå rettidig omdeling (Må ikke lægges i postkassen).
Nogle posthuse har sidste indleveringsfrist kl.10, så det er vigtigt dit Quickbrev bliver indleveret, inden da.

På vores hjemmeside kan du under Find Os, se hvornår det enkelte posthus har sidste frist for indlevering af dit Quickbrev, hvis det skal ud dagen efter.

Med venlig hilsen
Jytte B. Lauridsen
Kundeservicemedarbejder
D +45 7011 1230
___________________

PostNord Danmark
Kundelinjen
Kundeservice Erhverv
Ankersgade 12 1. sal
8000 Aarhus C
Vi leverer. PostNord leverer løsninger inden for kommunikation, logistik, distribution og e-handel til, fra og i Norden. Besøg os på 



--------------- Original Message ---------------
From: Thomas Helbig Hansen [mailadresse slettet]
Sent: 13-11-2016 14:06
To: (mailadresse slettet)
Subject: Email: Breve / Forsinket post

Sagsnr.: 877490
Produkt: Breve
Emne: Forsinket post
Navn: Thomas Helbig Hansen
Adresse: Stilledal 32  st
Postnr. By: 2720 Vanløse
Kontakt: 
Beskrivelse: Kære Post Danmark

Onsdag d. 2. november sendte jeg et brev afsted fra København til Horsens. Det var afgørende, at brevet nåede frem dagen efter, hvorfor jeg klistrede tre luksusfrimærker af kr. 27 på kuverten. Ti dage senere – lørdag d. 12. november – nåede min forsendelse frem.

Havde det nu været en enlig svale, kunne jeg måske have set igennem fingre med jeres langsommelighed, men desværre sker det ganske ofte, at I leverer for sent.

Eksempel #2: Min fader sender en kuvert afsted fra Randers mod København fredag eftermiddag. Brevet er udstyret med to quick-mærker, hvorfor forsendelsen burde nå frem om lørdagen. Det gør den imidlertid ikke – først om tirsdagen ligger kuverten i min postkasse.

Eksempel #3: Det lille forlag, jeg bestyrer, sender en kuvert afsted fra Albertslund til Aarhus om fredagen. Kuverten prydes af tre 27-kronersfrimærker, da indholdet skal bruges den følgende mandag. Først om onsdagen bliver kuverten imidlertid afleveret.

Såvidt quick-brevene. Desværre gælder der lignende triste forhold på B-postområdet. Flere gange har jeg sendt et tidsskrift fra København til Vestsjælland hhv. til Odense. I begge tilfælde har jeg frankeret kuverten med et frimærke til kr. 8 i forventningen om en leveringstid på maks. fem dage, hvilket hver gang er blevet gjort til skamme: Når tidsskriftet efter 14 dage endnu ikke er nået frem, har jeg været nødt til at sende et nyt afsted, denne gang frankeret med et quick-mærke.

Derfor spørger jeg jer nu:
•       Er det tilfredsstillende, synes I, at leveringen er så miserabel?
•       Er det rimeligt, at vi som kunder skal betale for en service, vi ikke modtager? Og hvis nej: Hvilken erstatning tilbyder I så forsmåede kunder?
•       Er det overhovedet lovligt sådan at opkræve penge for et produkt, som man efterfølgende ikke leverer?
•       Og endelig: Findes der forsendelsesformer i jeres sortiment, hvor leverings-tiden systematisk overholdes? Er løsningen at sende anbefalet eller som pakke med track & trace?